A nyomozásom eddig egy kérdés köré összpontosult.
Mi a szándéka az űrhajóknak,
amiket már több mint 70 éve látunk az égen?
NEVADA-ESET 3. AKTA
Viszont a bizonyítékok láttán arra jutottam,
hogy más irányban kell tovább kutatnunk.
AAWSAP BRAZÍLIA
A brazíliai...
Több száz különböző formájú ufó.
...és tampicói nyomok...
De rengeteg halász látott furcsa dolgokat errefelé,
csak nem mesélik el, mert az emberek nem hinnének nekik.
...és az eltűnt medúza formájú ufós videó alapján...
Hirtelen megállt egy helyben, aztán egyenesen a tóba ereszkedett.
...úgy tűnik, valamilyen kapcsolat fűzi őket a vízhez,
aminek utána kell járnunk.
- Foglalj helyet! - Köszönöm.
Rory visszatért
a Channel-szigeteki expedíciójáról, és remélem,
az összegyűjtött adatokból kiderül, mit kereshetnek a víz alatt ezek a lények,
és mióta lehetnek odalent.
Találtunk valamit a szonárral, ami...
Csak homoknak kéne lennie a tengerfenéken.
Legfeljebb apró dolgokat kellene látnunk a területen.
Minden más, ami kitűnik a környezetéből, az mesterségesen került oda,
valaki odatette.
Ezt nézd meg! Szerinted hogy néz ki?
- Mint egy nagy repülő. - Pontosan.
Valamiféle jármű. Egy repülő, egy repülő csészealj, ilyesmi.
Hatalmas. Több mint 30 méter hosszú, és olyan 9–12 méter széles lehet.
- Lehet mondjuk egy lezuhant repülő? - Nem tudom. Azt tudom, hogy hatalmas.
És nem természetes módon került oda.
Ez a szögletes dolog...
Nézd, milyen nagy!
Szögletes.
Mi van a természetben, ami szögletes formájú?
Nem sok a derékszög, az biztos.
Nem. Úgy néz ki, mintha odaépítettek volna valamit.
Egész nap a területet vizsgáltuk,
aztán bevetettük az ROV-t is.
És amint a vízbe eresztettük...
Várj, megmutatom a videót!
Nézd, milyen gyorsan megy!
Bumm!
Most tök máshogy világít.
Azt a rohadt!
Kb. 180 méterre volt tőlünk, de 1 mp múlva már 8 km-rrel arrébb volt.
Hű! Mintha meg akarta volna nézni, mit csináltok,
de csak tisztes távolságból.
Éjjel is mentek a kamerák a hajón.
És egy ilyet is sikerült felvenni. Elég klassz ez is.
Mindenki aludt a hajón, az éjjeliőrt kivéve.
Ugye nem a vízbe ereszkedik?
De, bement a vízbe.
Az eszem megáll!
Azt hitte, senki sem látja.
Láttál már ehhez foghatót?
Csak a fehér foszforos rakétáról tudok,
ami így néz ki a levegőben,
de ez nem rakéta, mert nem füstöl.
Nézd meg!
A víz alatt van.
Nem tudom. Nem tudom hova tenni. És te?
Szerinted egy bázis lehet ott, mint Tampicóban?
Lehetséges.
Az emberek régóta látnak azon a területen
furcsa dolgokat repülni az égen, illetve elmerülni, majd előtűnni a vízből.
Mióta lehetnek ott? A régészet a te asztalod. Mit gondolsz?
A területen élő bennszülött törzsek elbeszéléseiben
gyakran számoltak be repülő dolgokról,
amiket általában az isteneknek tulajdonítottak.
A chumasok és a salinanok elbeszélt történelmében is
jelen vannak a furcsa fények.
Régről. Gyakorlatilag a világ minden tájáról
vannak ilyen feljegyzéseink.
A különböző törzsek elbeszélt és írott történelmében rengeteg a példa
az ilyen jelenségekre, amiket nem tudnak mivel magyarázni.
Régre nyúlik vissza a dolog. Szerintem ez csak a jéghegy csúcsa,
és simán elképzelhető, hogy valami tényleg van a víz alatt.
Hatalmas dolog, hogy Rory ilyesmiket is fel tud venni.
Úgy tudom, a kormánynak is van ilyen videója.
A vízbe ereszkedő ufókat USO-knak hívjuk, azaz azonosítatlan víz alatti tárgyaknak.
Megosztom a videót pár bennfentes ismerősömmel,
hátha még több hasonló anyag kerül majd nyilvánosságra,
és kideríthetem,
hogy mit kereshetnek ezek a lények az óceánjainkban.
Ezek nem földi dolgok. Máshonnan jöttek.
NYOMOZÁS A FÖLDÖNKÍVÜLIEK UTÁN
Elküldtem a videót Vee-nek, hogy kikérjem a véleményét,
hiszen a téma szakértője.
Szia, Vee! Láttad a videót?
Igen, láttam.
Te mint pilóta mit gondolsz róla?
Lássuk, mi lehet, és mit zárhatunk ki!
Én megvizsgálnám a hangját.
Megnézném, hogy úgy mozog-e, mint a légi járműveink.
Hogy kibocsát-e valamilyen égésterméket. Hogy látható-e tűz, valamiféle üzemanyag.
De itt szó sincs ilyesmiről.
Drón mondjuk lehetett.
Sok drónt láttam már lezuhanni és kigyulladni. Érzékeny kütyük.
Ha vízbe csapódnak, az olyan, mintha a földre zuhannának.
De ez a dolog a víz alá merült, ez látszik a fénytörésből is.
Nem tudom, milyen drón képes
ezt kivitelezni a propellereivel.
Vagy a levegőben repül, vagy a víz alatt úszik.
Nem tudok olyan drónról, ami mindkettőre képes.
Megfigyelhető volt egy minta.
Megjelent egy csomó ember előtt, aztán elment,
aztán visszament, mikor már mindenki aludt.
Mit gondolsz?
Katonai szempontból az oda-vissza repülés miatt olyan,
mintha valamilyen felderítő hadművelet lett volna.
Érdekes, hogy a mintát említed,
mert pont erről beszéltem pár pilótával.
Sokszor látnak ilyen fényeket a Csendes-óceán felett.
Rávettem őket, hogy találkozzunk, és hogy mutassák meg a videójukat.
- Majd beszélünk. - Jó. Szia!
FULLERTON KALIFORNIA
Beszálltam a projektbe,
és felkerestem a pilóta ismerőseimet,
hogy megtudjam, ki észlelt hasonlót,
és esetleg tud-e valamit arról, hogy miért lehetnek itt.
Két kereskedelmi pilóta, Chris és Trent jelezte,
hogy nekik videójuk is van.
Több évtizedes repülési tapasztalattal rendelkeznek.
Nagyon sokáig tabu volt a pilóták számára, hogy ilyesmiről beszéljenek.
Szóval az, hogy ennek ellenére megosztják velem a videójukat,
arra utal, hogy komoly a dolog.
Nem látszik olyan jól, de odafordítom feléd.
Ha itt középen nézed, látni fogod,
hogy feltűnik egy csomó fényes folt, ami balról jobbra halad.
Visszafelé, nyugati irányba tartottunk a Csendes-óceán felett,
mikor északon feltűnt pár furcsa fény.
Hol erősebben, hol halványabban látszottak.
Egy dolog volt, ami aztán kettévált.
Szabad szemmel is látni lehetett,
ahogy a nagy, fényes dolgok kilőtték ezeket a valamiket.
Mindenféle irányba kilőtték őket, mintha valami szondák lettek volna.
A légkörön kívül voltak,
és olyan manővereket hajtottak végre, amikre nincs magyarázat.
Ha 2–3-szorosára gyorsítjuk,
akkor még szembetűnőbb a szabálytalan repülési útvonaluk.
Közben beszéltünk a többi pilótával, és ők is látták.
Láttok valami furcsát?
Kér vagy három fényfoltot látunk. Mintha körbe-körbe keringenének.
Azt mondtad, gyorsan halad?
Igen. Nem tudom, milyen messze lehet,
de sosem láttam még ilyen gyors járművet.
Tegnap este is bent voltam, és akkor is hasonló dolgokat jelentettek.
És a légi irányítás?
Ha az óceán fölött repülünk, senkivel sem tudunk beszélni.
Komoly? Nem tudtok kivel beszélni?
Műholdas kapcsolat van, így üzenetben küldünk helyzetjelentést is.
Persze pont egy ilyen helyen mutatkoztak meg.
Mintha direkt megterveznék a dolgot.
Mint Rory észlelésénél.
Olyan helyzetben mutatkoznak meg, ahol nincs kontrollunk,
és ahol nehezen figyelhetjük meg a viselkedésüket.
Mintha meg akarnák mutatni, ki a főnök.
Hány ilyen jelenséget észleltél?
Kb. háromból egyszer mindig látok valami megmagyarázhatatlant.
Az sok. És mindig ott, ahol el vagy vágva másoktól.
Igen. Mindig.
Tényleg fontos, hogy sok mindenre nincs magyarázat.
És hogy ez most is aktuális.
Nemcsak az USA-ban tapasztalunk ilyesmit,
hanem az egész világon.
21-es HANGÁR
2024. MÁRCIUS 8.
A Pentagon egy 60 oldalas átfogó jelentést tett közzé a UAP-kről.
A Védelmi Minisztérium azt nyilatkozta,
hogy nincs bizonyíték arra vonatkozóan, hogy idegenek látogatnának bolygónkra.
Nevetséges.
Tavaly a Pentagon megnyitotta az AARO-t, ezt az új irodát,
ami a UAP-ket, vagyis az azonosítatlan, rendellenes jelenségeket vizsgálja.
Az lett volna a feladata, hogy összeszedje az amerikai kormányzati programok adatait,
amit az elmúlt 75 évben gyűjtöttek az ufókról.
A Pentagon jelentése szerint nincsenek idegen holttestek
és űrhajók, és a kormány nem tussolt el semmit.
És legfőképpen, nem találtak arra utaló bizonyítékot,
hogy az USA kormánya vagy ipara bármilyen idegen technológiát birtokolna.
Úgy 18 hónapon át vizsgálták
a többi kormányzati program által gyűjtött rengeteg információt,
hogy aztán mossák kezeiket, és azt mondják, nem találtak semmit.
Nevetséges.
Az AARO nem talált bizonyítékot,
hogy az USA bármelyik kormányzati vizsgálata
megerősítette volna, hogy akármelyik UAP-észlelés mögött
földönkívüli technológia állt volna.
Én olvastam a kormány aktáit.
Megvan az összes anyag másolata.
És biztosan állíthatom,
hogy a jelentéssel csak el akarták tussolni a dolgot.
De ezt a leghitelesebben a bennfentesek, például Chris Mellon mondhatják meg.
Az AARO-jelentés miatt hívlak,
mert az elején még azt hittük,
hogy a média és a Kongresszus figyelme arra késztet majd mindenkit,
hogy végre megpróbáljuk megérteni a jelenséget.
Erre én sem számítottam.
Rengeteg abszurd hiba, hivatkozás és állítás van ebben a jelentésben.
Alapjaiban változtatták meg
a hírszerzés működésének és tevékenységének normáit,
illetve azt, hogy mi számít bizonyítéknak.
Már nincs olyan, hogy „azonosítatlan” vagy „tisztázatlan”.
Azt mondjuk: „nincs elég adat”.
Ön szerint fenyegetést jelenthetnek a UAP-k a nemzetbiztonságunkra?
Igen. A technológia, amit láttunk, sokkal fejlettebb volt bárminél,
mint amivel rendelkezünk.
Ez a dolog képes az űrbe menni, másodpercek alatt leereszkedni,
hogy tegye, amiért jött, aztán elmenjen.
És semmit sem tehetünk ellene. Semmit.
Sajnos a média lehozta a jelentéseket úgy, ahogy voltak, anélkül,
hogy konzultáltak volna a szakértőkkel,
mint ahogy általában szoktak.
Igen. Ez lehetett a terv.
Lehozták ezeket a főcímeket, hogy a kongresszusi képviselők is lássák,
és ne foglalkozzanak a témával.
Nem gondolták át a dolgot.
Tovább kell vizsgálnunk ezeket a jelenségeket,
hogy a végére járjunk az ügynek, és választ kapjunk a kérdéseinkre.
És ha a mellébeszélésük
akadályozza az erre irányuló erőfeszítéseket,
az nem segíteni fogja a nemzetbiztonságot
és a tudomány fejlődését, hanem veszélyeztetni.
Leginkább az aggaszt a jelentéssel kapcsolatban,
hogy visszaveti a párbeszédet a Kongresszusban,
visszaveti a mainstream médiát az ügy felgöngyölítésében,
és visszaveti a szakértőket a kutatómunkájukban és nyomozásukban,
ami elengedhetetlen lenne ezen kérdések megválaszolásához,
mint ahogy azt a vizes elméletünknél is láthatjuk.
AAWSAP BRAZÍLIA
Egy dolgot leszűrhetünk ebből.
Abban nem bízhatunk, hogy a Pentagon megmondja az igazat az ufókról,
és arról, hogy mit tud róluk.
Ha idáig elmentek, hogy hiteltelenné tegyék a témát,
akkor csak magunkra számíthatunk.
Megírom a saját jelentésemet az AARO hazugságának cáfolására,
és benyújtom a Kongresszusnak.
Az AARO-t cáfoló jelentésem megírásához először megkeresem a tanúkat,
akik tanúskodtak az AARO-nak, és információt szolgáltattak nekik.
Megpróbálom kideríteni, mikről számoltak be nekik,
aztán elintézni, hogy korrekt meghallgatást kapjanak.
A tanúk elmondták nekik, amit tudnak, mert jóhiszeműen azt gondolták,
hogy az AARO-nál jó kezekbe kerülnek ezek az infók,
hiszen utánajárnak az ügynek, de nem így lett.
A férfi, akivel többször is beszéltem, Michael Herrera.
Elvihetem az egyik helyszínre,
ami bizonyíthatná, hogy létezik ez az egész.
Michael tanúskodott az AARO-nak, és azt állítja,
kapcsolatban áll olyanokkal,
akik minden kétséget kizáróan bizonyítani tudják,
hogy valóban léteznek az ufóvisszamodellező programok.
Heteken át próbáltam vele lebeszélni egy találkozót,
de vonakodott tőle.
Biztosan tudom, hogy az amerikai kormány és az amerikai hadsereg
megfélemlítette a lehetséges tanúkat.
Konkrétan én is átéltem ezt még anno 1989-ben.
Elkezdtem utánajárni az 51-es körzetről hallott történeteknek,
és próbáltam infókat gyűjteni.
Mondtam az adásban, hogy tudom, hogy vannak a nézők közt olyanok,
akik többet tudnak a programról
és erről az egész sivatagi rejtélyről, mint ami nyilvánosságra került.
Kértem, hogy keressenek meg. Sokan így is tettek.
És aztán azt a hat embert,
akikkel a KLAS-TV adásában beszéltem telefonon,
sorban meglátogatták a kormány ügynökei, és megmondták nekik, hogy hallgassanak.
Többjüket meg is fenyegették.
Michael is azt mondta, hogy megfenyegették,
de úgy döntött, ez fontosabb annál, mint hogy hagyja, hogy félresöpörjék.
Ez egy nagy jelentőségű történet,
és remélem, sikerül igazolnom, amit erről a lenyűgöző technológiáról mondott.
Ha igaz és bizonyítható az állítása,
az rengeteget segíthet abban, hogy beigazoljuk,
mekkora hazugság az AARO jelentése.
- Hogy vagy? - Jól. És te?
Hát ez is eljött.
- Örvendek. - Én is.
- Vallomást tettél az AARO-nak. - Igen.
De nem vették komolyan. Ez csak most derült ki a jelentésből.
Igen. Félretájékoztatják az embereket.
Egy indonéziai dzsungelben voltál, ugye?
- Igen. - És mit láttál?
Valami felejthetetlent.
Még 2009-ben humanitárius misszióra küldtek Szumátrára,
mert földrengés sújtotta a sziget nyugati részét.
Épp egy domb tetején voltunk.
Dél felől észak felé fordultunk,
és akkor megláttunk valamit, ami ott...
A domb tetején lévő növényzet kitakarta, így csak egy része volt látható.
- Egy ufót láttatok? - Így van.
Látszott, hogy forog, és közben változtatja a színét.
A világos matt szürkétől egészen a sötét matt feketéig.
- Mekkora volt? - Kb. 90 méter lehetett.
- 90 méter? - Igen.
Olyan volt, mintha egy gúla lett volna a tetején.
Mikor leereszkedtünk a domboldalon,
egy tisztásra értünk, ahol nem volt annyi növény,
és onnan már az egész jól látszott.
Az volt benne a legijesztőbb, hogy csak ott lebegett egy helyben,
és körbe-körbe forgott.
Nem csinált semmit, csak körbe-körbe forgott egy helyben.
És semmilyen hangot sem adott ki, kivéve azt a magas...
Nem volt olyan magas, úgy hangzott, mint egy transzformátor.
- Vagy erősítő. - Mint a zümmögés?
Igen.
És nem változott az erőssége, egy konstans zaj volt.
De az látszott rajta, hogy úgy építették. Láttam a szegecseket, a forrasztásokat.
Azt hallottam azoktól, akik igazi földönkívüli űrhajót láttak,
hogy teljesen sima a felülete.
Nem látszik rajta, hogy hol lett összerakva.
- Tehát emberi volt? - Igen.
De küllemben idegenszerű volt?
Igen. Visszamodellezéssel készült.
Videóm és képeim is voltak róla.
Estére a polcomra tettem a kamerát,
és eltűnt belőle a memóriakártya meg az akksi.
Valaki odament és kivette.
- Akkor eltűntek. - El.
- Szerinted mi lett velük? - Passz.
Eltehették őket egy széfbe. Egy aktába. Nem tudom.
A helyzetből kifolyólag senkivel sem beszéltünk erről.
Elég hihetetlenül hangzik.
Nem semmi ez a történet. Igazából szenzációs.
Tanúskodtál a Szenátus Hírszerzési Biztosságának?
- Találkoztál velük? - Igen. Hisznek nekem.
Hitelesnek tartanak, ami...
Össze tudtam őket kötni pár másik emberrel,
akik tudják, mi történt.
Megadtam azoknak a nevét is, akik ott voltak velem.
- Nekem is meg tudod adni? - Nem.
- Jó. Akkor a te sztoriddal kell beérnünk. - Igen.
Régebben azt mondtad,
hogy lesz majd valami, ami sok mindent meg fog erősíteni.
Mutasd, mid van! Hol a bizonyíték? Mikor bizonyosodhatunk meg?
Nagyjából.
Megértem, hogy mindenki azt várja, hogy mindenre fény derüljön.
Én is nagyon várom már.
De mivel én is ezen az oldalon állok, megértem, miért tart eddig.
De egy valamit elmondhatok.
Remélhetőleg hamarosan nyilvánosságra kerülnek olyan információk
és bizonyítékok, amik alátámasztják a dolgot.
Mégis mikor? Körülbelül.
Azt mondanám, hogy pár hónapon belül.
- Pár hónapon belül? - Igen. Ennyit mondhatok.
- Igazolni fogja a történetedet? - Igen.
- Szívesen megosztanám a részleteket is. - Értem.
Annyit mondok, hogy olyasvalami lesz, ami...
megrázza majd a világot.
Azért találkoztam Michaellel, hogy megtudjak pár konkrétumot.
Neveket, helyszíneket, bizonyítékokat, amikkel beigazolhatjuk a történetét.
De hónapokat kell rá várnunk.
Ez igencsak aggaszt, mert fogynak a lehetőségeink,
és fogy az időnk. Egyre nagyobb az ellenállás.
Egyre nehezebb rávenni a tanúkat, hogy nyilatkozzanak.
Döntő bizonyíték kell a jelentés megcáfolásához. Méghozzá most.
Azon tűnődtem, mit kéne tennem, és arra jutottam,
hogy azzal tudom a leginkább megcáfolni a nem emberi létformát tagadó jelentést,
ha olyan tárgyi bizonyítékot keresek az ellenkezőjére,
amit nem lehet elbagatellizálni.
Mostanra elég sokan belefásultak az ügybe.
Úgy vannak vele, hogy: „Látni akarom a csészealjat.
Mutasd az idegenek holttestét! Nem hiszem el, amíg nem látom.”
De azt várhatjuk, hogy kinyissák a hangárajtót, hogy:
„Nézzétek! Itt vannak a csészealjak!”
Ilyen sose lesz.
Muszáj nekünk előásni ezeket az infókat.
PALO ALTO KALIFORNIA
Az ufónyomozók úgy tartják,
hogy a roncsmentő műveletek és az onnan szerzett anyagok
Szent Grálnak számítanak.
Ismeretlen, valószínűleg nem emberi űrhajókról beszélünk,
amelyek becsapódása után törmelék és egyéb anyagok maradnak a helyszínen.
Rengeteg bizonyíték van a roncsmentő műveletek létezésére.
Volt egy Kék Légy nevezetű program, és ott volt a Holdpor is.
Az volt a katonai alakulatok feladata, hogy begyűjtsék, ha valami lezuhant.
Ezek lehettek orosz vagy egyéb műholdak, de sok más különös dolgot is találtak.
Sokkal különösebbet az emberi műholdaknál.
Ha ezek a kormánynál meg a hadiiparnál vannak,
sosem kerülnek elő.
De szerencsére vannak olyan tudósok,
akik elmentek ezekre a helyszínekre,
hogy mintát gyűjtsenek, amit aztán kielemeztek.
Ma két ilyen nagyszerű tudóssal is találkozom.
Jacques Vallée hatalmas név a szakmában.
Körülbelül 12 olyan meghatározó könyvet írt,
amelyek új irányba terelték az ufókutatást.
Dr. Gary Nolan pedig orvos,
aki rengeteg innovatív orvosi eszközt szabadalmaztatott.
Néhány eszköz, amit az emberek
és az emberi betegségek elemzésére fejlesztett ki,
hatékonyan használható egyéb anyagoknál is.
Vágjunk is bele! Roncsmentés, törmelékek...
Mi tudunk róluk nagy vonalakban?
A közösségünk már nagyon régóta kutatja a témát,
mintákat gyűjt, kielemzi őket, és így tovább.
Az, amit a roncsmentésről tudunk,
leginkább belsős emberektől származik, akik nyilvánosság elé álltak,
és elmondták, hogy az amerikai kormány begyűjti ezeket a tárgyakat.
De más országok kormányai is.
ÚJ-MEXIKÓ ROSWELL
Roswellnél kezdődött az egész.
Az amerikai légierő 1947-ben arról számolt be,
hogy egy repülő csészealjat vagy korongot talált.
Nem az ufókutatók számoltak be erről, hanem maga a légierő.
Kiadták közleményben, hogy találtak egy csészealjat.
Bejárta a világot a hír.
De 24 órán belül megváltoztatták az álláspontjukat,
miszerint nem csészealjat, hanem meteorológiai léggömböt találtak.
A roswelli volt az első, de több tucatnyi hasonló esetről
számoltak be hiteles szemtanúk.
Kingman, Arizona, 1953.
Több ufót láttak harci alakzatban elrepülni Kingman felett.
Páran közülük lezuhantak.
Egy katonai csapat a helyszínre ment,
összeszedte, majd Nevadába szállította őket.
Volt egy eset a texasi Del Rióban is.
És volt egy a missouri Cape Girardeau-ban is,
ahol rengeteg szemtanú látta az esetet.
Ott a Kecksburg-ügy.
Még mindig rejtély, mi volt az a tárgy, de a nyilvánosság nem láthatta,
miután lezuhant és elvitték.
Van olyan hely, ahol egy esetleges ufóbecsapódásból
mintákat lehetne gyűjteni, amiket aztán megvizsgálhattok?
Ott van mondjuk a Council Bluffs-i anyag.
A '70-es évek közepén volt egy észlelés Council Bluffsban.
Egy éjjel az emberek a parkban sétáltak,
mikor hirtelen valami feltűnt az égen.
Majd a földre hullott ez az olvadt massza.
Az keltette fel a figyelmemet,
hogy teljes érdektelenséggel kezelték az esetet.
Ellenőrizték, hogy volt-e a közelben öntöde,
ami ezt az anyagot előállíthatta és kilövellhette a mező közepére?
Vagy meteor volt?
De az nem csak egy olvadt pacát hagyott volna a földön.
Kráter is keletkezett volna.
Valami ott volt. Látták a szemtanúk.
És az anyag még mindig ott van, amit elejtettek vagy hátrahagytak.
Mivel a kormány nem foglalta le a bizonyítékot Council Bluffsban,
dr. Nolan és dr. Vallée szerint még van esélyünk mintát gyűjteni.
Mit tudhatunk meg az anyag tanulmányozásából?
Talán a szerkezetéből vagy a kivitelezéséből megtudhatjuk,
hogyan repül, hogyan működik.
Hogyan képes azokra a csodás dolgokra, amiket az ufóktól látunk.
Ha valami súlytalanságban készült,
akkor az nem emberi technológia.
Nincsenek meg hozzá az eszközeink. Nagy áttörés lenne, ha képeske lennénk rá.
MOJAVE-SIVATAG
Ha az ufóaktivitás bizonyítására akarjuk felhasználni az ügyet,
minden kétséget ki kell zárnunk.
Úgy hallottam, vannak olyan tanúk, akik több mint 40 év után
talán végre nyilvánosság elé állnak.
De elképzelhető,
hogy az AARO-jelentése miatt meggondolják magukat.
De miközben kutattam, megtudtam,
hogy legalább egy személy azt állítja, hogy ez nem ufóészlelés volt, hanem kacsa.
Akárhányszor ufóbecsapódásról vagy roncsmentésről számol be valaki,
jön egy csomó ember, aki megcáfolja a történetet.
- Szia, George! - Szia!
Megkérem Dougot, hogy segítsen körüljárni az ügyet.
Még a '80-as években kezdtem az ufókkal foglalkozni,
mikor meghallottam, hogy mik zajlanak a nevadai sivatagban.
Hogy lezuhant csészealjak, ufók vannak arrafelé,
amiket az USA kormánya
és a hadiipar próbál szétszedni, hogy kiderítsék, hogyan működnek.
Az a kérdés, hogy valamilyen magáncégnél vagy hadiipari cégnél rejtegetik-e őket,
amíg próbálják kiismerni a technológiájukat.
Szerintem igen, de az AARO jelentésében az ellenkezője áll.
Ha van valamilyen idegen technológia,
ami a Földön landolt, és amit az amerikai kormány begyűjtött,
akkor száz százalékig biztosíthatok mindenkit,
hogy nagyon kevés ember láthatja.
Hatalmas az ellenállás Washingtonban.
Óriási hatalma van a hadiiparnak a Kongresszusban. De ezt tudod.
- A Beltway Bandits. - Igen. Eléggé visszavetik az ügyet.
Nem tudom, rá tudjuk-e őket venni, hogy bevallják az igazat,
mert ha kiismernék a technológiát, az dollárbilliókat érne.
Megváltoztatná a világgazdaságot. Nem tudom, mi lesz,
de most jövök Gary Nolantől és Jacques Vallée-től.
Aha.
Azt mondták, lehet, hogy megszerezhetünk egy potenciális idegen anyagot.
Council Bluffs, Iowa?
Igen. Ott történt.
A terv az, hogy odamegyünk, és megpróbálunk mintát gyűjteni.
Úgy tudom, egyikük sem beszélt a szemtanúkkal.
Keresd meg őket, mielőtt meggondolják magukat!
- Ezt ideadod? - Oda.
Oké.
Szuper.
Most érünk ide az iowai Council Bluffsbe.
Itt történt az észlelés 1977 decemberében.
Először egy Jason Offutt nevű pasival fogok találkozni.
Megtaláltam a neten az egyik cikkét,
amiben elég részletesen kifejti a kutatását az eseményről.
Úgyhogy remélhetőleg
segíthet megszerezni valamelyik szemtanú elérhetőségét,
aki akkor a helyszínen volt.
Szia!
A könyvtárba hívtam Jasont.
A könyvtárban még mindig fellelhetők mikrofilmek a '70-es évekből,
úgyhogy vannak olyan anyagaik, amik online nem elérhetők.
Előkerestem egy cikket. Mindjárt odagörgetem.
Ott van a... Ezt az incidens utáni napon írták.
- „Rejtélyes fémdarab zuhant le az égből.” - Az égből.
Miért nem ez van a címlapon? Kb. besuvasztották a gyászjelentések közé.
Tíz B.
Jack Moore tűzoltóparancsnok-helyettest említik elsőként.
Beszéltem az esetről a fiával, Mike-kal. Ő is szemtanú volt.
Mike és az akkori felesége 19:45-kor kocsival haladtak át a parkon,
mikor egy élénkpiros fényt láttak az égen lebegni.
Először azt hitte, a közeli reptérről lehet egy repülő.
- Aha. - De nem mozgott.
Aztán hirtelen
egy kisebb piros golyó esett ki belőle.
Szóval Jack Moore. A fia pedig Mike Moore.
- Itt lakott. - Még mindig itt lakik.
Szerintem tudod, mi a következő kérdésem.
Igen, tudom.
Jason azt mondta a könyvtárban, hogy összeköt Mike-kal.
Mike régen nem szívesen beszélt az esetről,
de úgy tűnik, már készen áll rá, hogy megtegye.
Mike megkérdezte, hogy holnap szeretnék-e találkozni, vagy...
Nem. Találkozzunk ma!
Ott volt. A saját szemével látta.
Azt akarom, hogy úgy mesélje el, ahogy megélte.
Abból le tudom szűrni, amit kell.
- Elviszem oda, és elmesélem, mit láttam. - Rendben.
Egyedül volt?
Velem volt a volt nejem is.
Szóval az autóban ültek a volt feleségével.
Mesélje el, pontosan mi történt!
Épp itt jöttünk el,
és arrafelé felnéztem az égre, és megláttam azt a valamit.
Először azt hittem, egy repülő,
de aztán láttam, hogy lefelé ereszkedik.
És nem láttam semmi fényt, ami a szárnyak végén szokott lenni.
Egyenesen lefelé ereszkedett, nem úgy repült, mint ami landolni készül.
A feleségem felnézett, és látta, hogy ott lebeg valami.
Ugyanott?
- Igen. - Hol?
Ahova megyünk. Erre. Pont fölöttünk volt.
Próbálom megállapítani, hogy Mike tényleg az igazat mondja-e.
Ha azt láttam volna, amit ő,
izgalmamban a műszerfalat vertem volna, ahogy mesélek.
De az én vagyok. Mások másképpen élik meg a dolgokat,
és másképpen reagálnak egy ilyen szürreális esetre.
BIG BEAR TÓ COUNCIL BLUFFS, IOWA
Itt csapódott be. Itt, a tóparton.
- Itt? - Körülbelül itt.
Igen, valahol itt csapódott be.
A tűzoltók is kivonultak, mert kigyulladt az egész part.
- Mekkora rész gyulladt ki? - Kb. 1,2-ször 1,8 méter.
És itt volt a fémgolyó.
- Itt. - Folyt belőle az olvadt massza.
- Igen. Itt folyt lefelé. - De megszilárdult.
Igen. Ezt szedtem össze, mikor visszajöttem.
- Azta! Megfoghatom? - Persze, nyugodtan.
Mi a...
Tényleg látszik, ahogy bugyborékolt. Basszus, de nehéz!
Otthon rájuk vertem a 3,5 kg-os pörölyömmel.
Nem hajlottak el. A lángvágó se viszi őket.
Nem lehet őket csiszolni. Nem hajlíthatóak.
Mikor ideértem, kék darabokat láttam benne.
Úgy néztek ki, mint az '50–60-as évekbeli vakuizzók.
- Azok a kékek. - Tudom, a fényképezőgépekben.
Ott voltak benne ezek a darabkák, és nem olvadtak el.
Úgy néz ki, mint valami kő, de nagyon nehéz.
Nem tudom, mi lehet ez a fényes, ezüstös valami itt a végén.
Főleg itt, ahol az ujjam van.
Mikor megláttam, mondom, ez olyan, mint egy kő.
De mikor megfogtam, éreztem, milyen sűrű.
Mondom, basszus, ez nagyon...
Azt hittem, maximum 1 kg lesz, közben vagy 4,5–6,8 kg-ot nyomott.
Emlékszem, apám egyszer mondta, hogy nem tudja, miből lehet.
Szívesen elvinném bevizsgáltatni, hogy kiderüljön.
Adhatok egy darabot, hogy bevizsgáltassa.
- Ígérem, visszahozom. - Jó lenne tudni, mi ez.
Míg Doug tárgyi bizonyítékokat gyűjt egy esetleges iowai ufóbecsapódásról,
én továbbra is igyekszem megcáfolni az AARO-jelentés állásfoglalását,
amely szerint az összes ufóészlelés, amit valaha is jelentettek,
az vagy természeti jelenség, vagy emberi technológia volt.
Kalifornia borvidékén járunk,
ahol egy svéd csillagásszal, Dr. Beatrice Villarroellel találkozunk.
Többszörösen kitüntetett tudós és professzor,
aki most publikált egy rendkívüli tanulmányt
a műholdakra hasonlító fényanomáliákról, amelyek megörökítésekor
még nem voltak ilyen technológiáink.
A feltételezés szerint egy távoli, fejlett civilizáció
szondák millióit küldhette szét a galaxisban,
hogy más civilizációkat, más fejlett létformákat keressen.
Ezért tűntek fel az égen, a bolygónk közelében.
Alig várom, hogy lássam, milyen bizonyítékokat gyűjtöttek össze.
Mondja, honnan jött az elmélete az idegen szondákról?
A Palomar Sky Survey digitalizált egy lemezgyűjteményt.
Bárki elérheti online ezeket a digitalizált lemezeket.
Letöltöttük a felvételeket, és összehasonlítottuk őket
a mostani égbolt képével, hogy vannak-e különbségek.
Van valami az '50-es évek egén, ami ma már nincs ott?
Ha megnézi, kilenc csillag van a képen, és mind csillagnak is néz ki.
A 30 évvel későbbi képen viszont már nem láthatóak.
Nincsenek ott.
- Ott voltak, aztán eltűntek. - Pontosan.
Ez öt évvel a Szputnyik előtt volt.
- Tehát nem mi küldtük őket. - Nem.
Nem létezett ilyen technológiánk, főleg nem ilyen magasságokban.
Feltéve, hogy ezek hiteles csillagászati felvételek.
Gondolom, leellenőrizték, és...
Nem találtunk semmi rendellenességet.
De nem zárhatjuk ki teljesen. Mindig fennáll a veszélye annak,
hogy elsiklottunk valamilyen technológiai magyarázat felett.
Az biztos, hogy semmilyen asztrofizikai magyarázat nincs rá.
És semmilyen kézenfekvő technológiai magyarázat sincs rá.
Tud másik példát is mutatni?
Igen. Kettőt is.
Itt öt tranziens is látható 1952 júliusában. Aztán eltűntek.
Egyből felkaptam rá a fejem. 1952 júliusa fontos dátum.
Akkor észlelték a Washington felett elrepülő tárgyakat.
1952 júliusában két egymást követő hétvégén is
ufók jelentek meg az USA fővárosa felett. A radarok is észlelték őket.
A pilóták is látták őket odafent. Vadászgépeket küldtek utánuk.
De amint a közelükbe értek, eltűntek.
És ez az utolsó példa, amit az egyik madridi kollégám,
Enrique Solano fedezett fel.
- Nézze ezt a három csillagot! - Mikor készült?
1952. július 19-én.
Ott az a három tárgy, aztán már nincsenek ott.
Tehát fennáll a lehetősége, hogy idegenek lehettek.
Lehet. De talán olyan asztrofizikai jelenség áll mögötte,
amit el sem tudunk képzelni.
Egy űrhajó, ami sokkal közelebb van a Földhöz, mint a csillagok.
Nyitottnak kell lennem mindenre.
Elképesztő egybeesés. De ha úgy nézzük, logikus.
Hogy van valahol egy földönkívüli civilizáció,
ami szondákat küld az űrbe. Mi is ezt tettük.
- Mi is megtettük. - Pontosan. Ott a Voyager–1, a Pioneer.
Ha mi megtehetjük, ők miért ne tehetnék?
Talán több ezer vagy több millió szondát küldtek szét az egész világban.
Több eset is arra utal, hogy az idegenek tudományos
vagy kutatási célból érdeklődnek irántunk.
Ezek az idegen űrszondának vélt dolgok segíthetnek kideríteni, miért vannak itt.
Egy dolog biztos.
Az AARO nem mondhatja, hogy ezek mondjuk a Starlink műholdjai
vagy drónok.
Ha ilyesmiről is van szó, akkor az egy fejlett faj
saját technológiája.
De mit terveznek vele? Remélem, ki tudom deríteni.
BIG BEAR TÓ COUNCIL BLUFFS, IOWA
George azt mondta, mielőtt idejöttem,
hogy valaki azt állítja, kacsa ez az egész ügy.
Darrell Livengooddal fogok találkozni.
Azt állítja, hogy tőle indult az egész történet még anno 1977-ben.
Nem szeretek gyanakodva és kétkedve indítani egy interjún sem.
Nyitott leszek, de talán lesz hozzá pár keresztkérdésem.
Mondjon el mindent! Csupa fül vagyok.
Decemberben lesz 46 éve.
- Igen. - Hazalátogattam az egyetemről.
Tél közepe volt. Találkoztam három barátommal.
Ketten közülük a Union Pacificnél voltak.
- A... - Kaptam tőlük két ilyen berendezést.
Ők csak trafónak hívták, de lényegében hegesztőberendezések voltak.
- Oké. - Tele voltak foszforral és valami porral.
Értem.
Na, és mi meggyújtottuk őket.
És akkor úgy izzottak és szikráztak, mint valami július 4-i tűzijáték.
Mint azok a kis kúpos izék, amik pár percig égnek.
- Igen. - De ez kb. 15 percig égett.
- Értem. - És majd' 10 méter magas szikrákat szórt.
A füstfelhő, ami felszállt belőle,
úgy nézhetett ki, mikor szétoszlott, mint egy ufó.
Komolyan?
A lángcsóvát láthatta, ami olyan volt, mintha...
egy űrhajó lángokat lövellt volna lefelé, de igazából ez lövellt felfelé.
Felfelé lövellő lángcsóva?
Elmagyarázta, hogy a barátai a vasútnál dolgoztak,
és arról a berendezésről beszélt, amit a vasútnál is használnak.
Általában azzal szokták a síneket összehegeszteni.
Talán tényleg így történt.
Egy rakás gyerek voltunk, akik kicsit szórakoztak.
Értem.
A tűzoltóparancsnok fia pedig...
Mike Moore.
...hitelt adott annak a történetnek.
- Értem. - Ki kételkedne a szavában?
Mi meg hallgattunk a dologról, amíg már nem bírtam magamban tartani.
A története elég hiteles volt, de nincs rá semmilyen bizonyítéka.
Mike-nak viszont van.
Úgyhogy most fogom a mintát, amit Mike-tól kaptam,
és összehasonlítom azzal, ami a hegesztő belsejében található,
hogy kiderüljön, ugyanaz-e a kettő.
Vissza kell mennem George-hoz, hogy elmondjam, mit gondolok az ügyről.
Nem tudom, hogyan fogadja majd.
A feliratot fordította: Bednárik Henriett